คณะรัฐมนตรี เตรียมพิจารณาต่ออายุมาตรการลดค่าครองชีพให้กับประชาชนอีก 3 เดือน
การประชุมคณะรัฐมนตรีวันนี้ (21 มิ.ย.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระสำคัญคือ การเสนอต่ออายุมาตรการลดผลกระทบประชาชนที่ได้รับผลจากราคาพลังงาน ซึ่งจะสิ้นสุดลงในสิ้นเดือนมิถุนายนนี้ต่อไปอีก 3 เดือน ตั้งแต่กรกฎาคม-กันยายน 2565 โดยจะมาตรการใหม่เป็นเรื่องขอความร่วมมือโรงกลั่นและโรงแยกก๊าซนำส่งกำไรส่วนต่างเข้ากองทุนน้ำมันเชื้อเพลิงเพื่อดูแลราคาน้ำมันดีเซลและเบนซิน รวมถึงต้องติดตามประเด็นผู้ประกอบการรถร่วม จะปรับลดเที่ยววิ่งลงร้อยละ 80 ตั้งแต่วันที่ 1 กรกฎาคมนี้ เป็นต้นไป เนื่องจากได้รับผลกระทบจากต้นทุนน้ำมันที่ปรับตัวสูงขึ้นอย่างต่อเนื่องนอกจากนี้ กระทรวงการคลัง จะเสนอมาตรการกระตุ้นการท่องเที่ยว โดยเป็นมาตรการภาษี สนับสนุนให้ภาคเอกชนที่เป็นนิติบุคคลจัดงานสัมมนา การแสดง อีเวนต์ แล้วสามารถนำค่าใช้จ่ายมาหักลดหย่อนภาษีได้ ซึ่งหากเป็นเมืองหลักจะสามารถหักลดหย่อนค่าใช้จ่ายได้ 1.5 เท่า ส่วนเมืองรองสามารถหักลดหย่อนค่าใช้จ่ายได้กว่า 2 เท่ากระทรวงการท่องเที่ยวและกีฬา เสนอมาตรการภาษีเพื่อสนับสนุนการถ่ายทำภาพยนตร์ต่างประเทศในประเทศไทยกระทรวงคมนาคม เสนอขอรับการจัดสรรงบประมาณรายจ่ายประจำปีงบประมาณ พ.ศ.2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น ครั้งที่ 2วงเงิน 2,039 ล้านบาท เพื่อฟื้นฟูโครงสร้างพื้นฐานที่ได้รับความเสียหายจากอุทกภัยและภัยพิบัติ จำนวน 23 จังหวัด ของกรมทางหลวงและกรมทางหลวงชนบทสำนักงานสภาพัฒนาการเศรษฐกิจและสังคมแห่งชาติ หรือ สศช. ในฐานะสำนักงานเลขานุการคณะกรรมการยุทธศาสตร์ชาติ เสนอการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงสำนักงานปลัดสำนักนายกรัฐมนตรี (สปน.) เสนอร่างระเบียบสำนักนายกรัฐมนตรี ว่าด้วยการปฏิบัติงานนอกที่ตั้งของส่วนราชการกระทรวงทรัพยากรธรรมชาติและสิ่งแวดล้อม เสนออุทยานธรณีขอนแก่นเป็นสมาชิกอุทยานธรณีโลกของยูเนสโก หรือ UNESCO Global Geoparks